ΓΡΑΠΤΗ ΕΡΩΤΗΣΗ E-1778/01

υποβολή: Gerhard Schmid (PSE) προς την Επιτροπή

(15 Ιουνίου 2001)

Θέμα: Κατασκευή χώρου τυχερών παιχνιδιών στο σιδηροδρομικό σταθμό της Zelezna Ruda (Bhmisch Eisenstein)

Ο διασυνοριακός σταθμός Eisenstein ευρίσκεται τόσο σε γερμανικό όσο και σε τσεχικό έδαφος (περιοχές Bayerisch Eisenstein και Zelezna Ruda αντίστοιχα). Στο γερμανικό τμήμα ευρίσκεται το Κέντρο Πληροφοριών Βαυαρίας και Βοημίας για φυσικά και εθνικά πάρκα (Bayerisch-Bhmisches Informationszentrum fr Natur- und Nationalparks). Το εν λόγω κέντρο χρηματοδοτήθηκε από το πρόγραμμα Interreg-III, ενώ το πρόγραμμα PHARE-CBS χρηματοδότησε με σημαντικά ποσά την ανακαίνιση του τμήματος του σταθμού που βρίσκεται σε τσεχικό έδαφος. Επιπλέον, ο σύλλογος Grnes Herz Europas (Πράσινη καρδιά της Ευρώπης) δημιούργησε στο μέρος αυτό χώρο συνάντησης. Σύμφωνα με πληροφορίες θα κατασκευαστεί στο τσεχικό τμήμα του σταθμού χώρος τυχερών παιχνιδιών.

Μπορεί η Επιτροπή να διευκρινίσει τα ακόλουθα σημεία:

1. Αληθεύει ότι πρόκειται να κατασκευαστεί στο τσεχικό τμήμα του σταθμού χώρος τυχερών παιχνιδιών·

2. Εάν ναι, είναι η κατασκευή ενός τέτοιου χώρου σύμφωνη με τις διατάξεις του προγράμματος PHARE-CBS; Τί ορίζουν οι διατάξεις αυτές·

3. Εάν η κατασκευή δεν είναι σύμφωνη με τις διατάξεις του προγράμματος PHARE-CBS, ποιές συγκεκριμένες ενέργειες πρέπει να γίνουν για να αποτραπεί αυτή·

Απάντηση του κ. Verheugen Εξ ονόματος της Επιτροπής

(31 Ιουλίου 2001)

Το έργο Ανακατασκευή του κτιρίου του σιδηροδρομικού σταθμού της elezn Ruda Albtn εντάχθηκε στο πρόγραμμα διασυνοριακής συνεργασίας Phare (ΠΔΣ) CZ 9604.

Η Επιτροπή δεν γνωρίζει ότι πρόκειται να κατασκευασθεί καζίνο στο τμήμα του σταθμού που βρίσκεται στο τσεχικό έδαφος. Σε περίπτωση πουποβληθεί μία τέτοια πρόταση, θα πρέπει να εξετασθεί από τοπουργείο που είναι αρμόδιο για τηνλοποίηση του προγράμματος διασυνοριακής συνεργασίας Phare CBC CZ 9604, ήτοι, τοπουργείο Περιφερειακής Ανάπτυξης, δεδομένου ότι οι καθορισμένοι στόχοι στο δελτίο του έργου, σύμφωνα με τους οποίους χρηματοδοτήθηκε το έργο πρέπει να διατηρηθούν όπως συμφωνήθηκε κατά τη διάρκεια τηςπογραφής του μνημονίου χρηματοδότησης.

Στο δελτίο του έργου καθορίζονται οιπηρεσίες και οι ανέσεις που παρέχονται στο ανακαινισθέν κτίριο του σταθμού. Μεταξύ άλλων, περιλαμβάνονται ανέσεις για τους ταξιδιώτες, όπως εστιατόριο, κυλικείο, αίθουσα αναμονής και χώρος φύλαξης των αποσκευών. Τυχόν αλλαγές πρέπει να εγκριθούν από την Επιτροπή. Η Επιτροπή δεν προτίθεται να εγκρίνει την προσθήκη του καζίνο στιςπηρεσίες και ανέσεις που θα παρασχεθούν.

Σύμφωνα με στοιχεία που παρέσχε η εκτελεστική αρχή τουπουργείου Περιφερειακής Ανάπτυξης, μετά την ολοκλήρωση της κατασκευής του κτιρίου και την παράδοσή του στον δικαιούχο, ο τελευταίος, ήτοι ο Οργανισμός Σιδηροδρόμων της Τσεχίας, προκήρυξε δημόσιο διαγωνισμό για τη λειτουργία και τη διαχείριση του εστιατορίου. Η επωνυμία της εταιρείας που επιλέγηκε είναι Ingo Casino, γεγονός που εξηγεί πιθανώς την παρανόηση σχετικά με τη χρήση του κτιρίου. Σε κάθε περίπτωση, ο δικαιούχος θα ενημερωθεί για την αναγκαιότητα τήρησης των προαναφερομένων συμφωνηθέντων όρων. Σε περίπτωση αθέτησης των όρων, θα ήταν δυνατόν να ζητηθεί η επιστροφή των κονδυλίων που διατίθενται στο πλαίσιο του προγράμματος Phare.